一向擅長虐待玩家嘅 From Software 於 2019 年時宣佈將會推出全新高難度遊戲《Elden Ring》，對應 PS4、XBox One 及 PC；不過 From 社一向於保密功夫方面做得滴水不漏，所以目前只係得少量遊戲嘅資訊公開。
《Elden Ring》嘅劇本係由宮崎英高與 George R. R. Martin（HBO 大熱劇集《Game Of Thrones》原著小說《A Song of Ice and Fire》作者）共同創作，係一隻走「魂系」風格嘅暗黑開放世界動作遊戲，早前消息連同首條 Trailer 公佈後，馬上獲得全球玩家嘅注目及期待。
因為遲遲未有新資訊公開，醉心於 From Software 黑暗而唯美世界觀嘅玩家，最近於網上面就不斷發揮創意，去估算遊戲嘅故事走向以及場景，仲以 From Software 風格去將各個「潛力」頭目角色繪畫出黎！
以下情報全屬二次創作，不過因為質素極高，甚至有創作者加埋「魂系」嘅遊戲畫面落去，大家不妨帶住欣賞心態齊來分享。
以及下面呢條超級癲嘅片，隻遊戲未出，已經靠幻想去將《Elden Ring》裡面有可能存在嘅 Boss 作出強度排名……